b"\n_START_ARTICLE_\nDefensa siciliana, variant Najdorf\n_START_SECTION_\nAtac Fischer\xe2\x80\x93Sozin: 6.Ac4\n_START_PARAGRAPH_\nIntrodu\xc3\xaft per Veniamin Sozin a la d\xc3\xa8cada del 1930, va rebre poca atenci\xc3\xb3 fins que Fischer el va adoptar regularment, i va ser freq\xc3\xbcent veure'l en torneigs d'alt nivell durant els anys 1970. Les blanques fan 6. Ac4 amb la idea de jugar contra f7, aix\xc3\xad les negres contesten amb 6... e6 7. Ab3 b5. La Sozin ha esdevingut menys popular perqu\xc3\xa9 amb 6... e6 7. Ab3 Cbd7 on les negres intentaran seguir amb ...Cc5 m\xc3\xa9s tard. \xc3\x89s possible evitar l'opci\xc3\xb3 Cbd7 amb 7. 0-0, per\xc3\xb2 aix\xc3\xb2 trenca tota possibilitat de fer l'agressiu enroc llarg.\n_START_SECTION_\nVariant Cl\xc3\xa0ssica/Opocensky: 6.Ae2\n_START_PARAGRAPH_\nGr\xc3\xa0cies als bons resultats obtinguts per diversos jugadors amb aquesta variant, les blanques sovint juguen 6.Ae2 i obtenen una partida molt m\xc3\xa9s tranquil\xc2\xb7la, m\xc3\xa9s posicional, amb la qual cosa les negres tenen l'opci\xc3\xb3 de transposar amb la variant Scheveningen jugant 6... e6 o mantenir la partida en l\xc3\xadnies de la Nadjorf amb 6... e5. Una altra opci\xc3\xb3 \xc3\xa9s jugar 6... Cbd7, dins l'esperit de la Verbeterde List. \xc3\x89s per aquesta ra\xc3\xb3 que aquesta variant \xc3\xa9s anomenada The Verbeterde List Unlimited.\n_START_SECTION_\nAltres sisenes jugades per les blanques\n_START_PARAGRAPH_\nAl costat de les l\xc3\xadnies principals abans mencionades, les blanques tenen altres opcions: 6. f3, 6.\xc2\xa0g3 i 6. h3 (l'atac Adams) s\xc3\xb3n menys conegudes, per\xc3\xb2 tamb\xc3\xa9 respostes respectuoses de la Najdorf. Moviments com 6. a4, 6.\xc2\xa0Ad3, 6. a3, 6. Cb3, 6. Tg1 (l'atac Petronic), 6. Df3, i 6. De2 s\xc3\xb3n rarament jugades, per\xc3\xb2 no s\xc3\xb3n tan dolentes i solen usar-se per a sorpreses."